open-index/open-wikipedia-markdown huggingface dataset:
1647

1644 - 1645 - 1646 - **1647** - 1648 - 1649 - 1650
't Joar **1647** is 't 47e joar in de 17e êeuwe volgenst de christelyke joartellienge.
## Gebeurtenissn
thumb| Eirtshertog Leopold Willem van Ôostnryk
* 14 moarte - Achter de dôod van zyn voader komt Willem II van Oranje stadhouder van de Republiek van de Verênigde Nederlandn. 
* april - Eirtshertog Leopold Willem van Ôostnryk wordt landvoogd van de Spoansche Nederlandn.
* 11 meie - Pieter Stuyvesant, de nieuwe directeur-generoal van d' Hollandsche kolonie Nieuw-Nederland, komt toe in Manhattan.
* 31 meie - Landvoogd van De Spoansche Nederlandn Leopold Willem verovert Armentiers, Koomn-Frans, Lens en Landrecies ip de Frãnsche.
* 3 ogustus - Keunienk Charles I van Iengeland wordt ipgeslootn in Hampton Court Palace.
* 27 september - Belegerienge van Diksmude deur de Spanjoardn oender bevel van landvoogd Leopold Willem.
* De Brugsche wiskundign Gregorius van St-Vincent publiceert e werk over de kwadrateure van de cirkel: *Opus geometricum quadraturae circuli et sectionum coni decem libris comprehensum*.
## Geboorn
;ogustus
* 22 - Denis Papin (66), Frãnsche nateurkundign, wiskundign en uutviender
## Gestorvn
;moarte
* 14 - Frederik Hendrik van Oranje (63), prins van Oranje en groaf van Nassau
;meie
* 10 - Mathieu Rosemarin (Spoans: Mateo Romero), barokcomponist in Spanje, geboorn in Luuk
Sint Lauwers

**Sint Lauwers** (Nederlands: *Sint Laurens*) es e dorptje in Zêeland ip 't vroeger eyland Walchern, die nu dêel uutmakt van de gemêente Middelburg. Sint Lauwers ligt o de nôordkantn van 't center van Middelburg woamee da't verbound'n es deur de lintbebouwienge van de wyk Brigdamme. 't Ligt ezo mêer landelykker of de reste van Middelburg en ligt dichter by Griepskerke, Strôoskerke en Goapienge (dorptjes van de gemêente Veere).

Sint Lauwers wos tout 1966 e zelfstandige gemêente, ton da 't ipgienk in de gemêente Middelburg.

## Externe koppeliengn
* Plaatsengids
* AlleCijfers

thumb|250px|left|'t Oud staduus van Sint Lauwers
1651

1648 - 1649 - 1650 - **1651** - 1652 - 1653 - 1654
't Joar **1651** is 't 51e joar in de 17e êeuwe volgenst de christelyke joartellienge.
## Gebeurtenissn
thumb|350px|Eirtshertog Leopold Willem in zyn galerie in Brussel, deur David Teniers de Joengn 
* 1 januoari - Charles II van Iengeland wordt in Scone (Schotland) gekrôond toet keunienk van Schotland.
* De Fransche voern geregeld anvalln uut ip Vlamsche en Broabantsche steedn.
* 18 januoari - E delegoasje van Oliver Cromwell, *Lord Protector* van de Commonwealth Iengeland, Schotland en Ierland, komt noa Den Haag in e pogienge vo toet e gemêenschappelyk standpunt te kommn teegn de dreignde Fransche veroverienge van de Katholieke Nederlandn. 
* 26 januoari - Ip verschillige plekkn in de Nederlandn breekn de dykn deure.
* 22 februoari - De Sint-Pietersvloed treft 't ôostelyk  Waddngebied en splitst 't eyland *Juist* deurmiddn. Der valln duzende dôoie.
* 5 moarte - By Amsterdam breekn drie dykn deure binst e stormnacht. E grôot dêel van Amsterdam komt oender woater te stoan.
* 9 oktober - Deur d' Akte van Navigoasje kent Oliver Cromwell 't allêenrecht toe an d' Iengelsche scheepn vo commerce te doen met de Britsche eilandn. Da betêeknt 't ende van d' ênigste exportroute van Vloandern.
* De barokschilder David Teniers de Joengn vertrekt van Antwerpn noa Brussel woar dat 'n beheerder wordt van de collecsje schilderien van eirtshertog Leopold Willem van Ôostnryk, landvoogd van de Spoansche Nederlandn.
* De Mechelschn beeldhouwer en architect Lucas Faydherbe bouwt de kapelle van d' oadellyke familie Thurn und Taxis in d' Onze-Lieve-Vrouwe ter Zoavelkerke in Brussel.
* Achter drie joar is de *Fontana dei Quattro Fiumi* (Vierstroomnfonteine) van Gian Lorenzo Bernini in Rome  ofgewerkt.
## Geboorn
;juli
* 12 - Margaretha Theresia van Spanje, dochter van Filips IV van Spanje en loater keizerinne van 't Heilig Rooms Ryk deur te trouwn mè keizer  Leopold I.
## Gestorvn
;januoari
* 6 - Jacob Franquart, Broabantsche kunstnoare
;moarte
* 18 - Gerard Seghers, Broabantsche kunstschilder, geboorn in Antwerpn
Strôoskerke

**Strôoskerke** (Nederlands: *Serooskerke*, Zêeuws: *Stroôskerke*) es e dorptje in Zêeland ip 't vroeger eyland Walchern, die nu dêel uutmakt van de gemêente Veere. 't Ligt o de nôordkantn van Middelburg en o de westkantn van 't stadje Veere. By Strôoskerke liggn ôok nog de gehucht'n Pitteperk, Meulnperk en Geldtiend'n.

Strôoskerke wos e zelfstandige gemêente van 1811 tout 'n êestn juli 1966, ton da 't ipgienk in de gemêente Veere.

## Externe koppeliengn
* Plaatsengids
* AlleCijfers


Ofbeeldienge: Seroos.jpg| De kerke van Strôoskerke 
Ofbeeldienge: Serooskerke,_molen_foto3_2010-09-18_14.34.JPG| Kôoremeuln *De Jonge Johannes*
1646

1643 - 1644 - 1645 - **1646** - 1647 - 1648 - 1649
't Joar **1646** is 't 46e joar in de 17e êeuwe volgenst de christelyke joartellienge.
## Gebeurtenissn
thumb| Keunienk Charles I van Iengeland
* 11 januoari - E delegoasje van de Verênigde Provinsjes arriveert ip e conferensje in Münster vo t' oenderhandeln met de Spanjoardn over vrede.
* 27 april - Keunienk Charles I van Iengeland vlucht uut 't belegerde Oxford en gêeft hem over an 't Schots presbyterioans leger. Je wordt noa Newcastle upon Tyne gebrocht.
* 10 oktober - E Frans leger oender Louis II van Bourbon, prins van Condé, verovert Duunkerke.  Vrankryk vecht teegn Spanje in de Dertigjoarign oorloge. 
## Geboorn
* Robert de Longe, Broabantsche kunstschilder, geboorn in Brussel 
;januoari
* 6 - Jan van Cleef, Hollandsche kunstschilder die verhuusde noa Gent.
;april
* 15 - Christian V, keunienk van Denemarkn en Noorweegn
;juli
* 9 - Zeger Bernard van Espen, Broabantsche rechtsgelêerdn en hooglêroare in Leuven
## Gestorvn
;september
* 17 - Erycius Puteanus (Eric de Put), humanist geboorn in Venlo. Je was officieel geschiedschryver van Filips III van Spanje en hooglêroare an den universiteit van Leuven
1645

1642 - 1643 - 1644 - **1645** - 1646 - 1647 - 1648
't Joar **1645** is 't 45e joar in de 17e êeuwe volgenst de christelyke joartellienge.
## Gebeurtenissn
thumb| Frederik Hendrik van Oranje-Nassau
* 10 januoari - Den ofgezettn eirtsbisschop van Canterbury William Laud wordt g'executeerd weegns hoogverroad ip Tower Hill in Londn.
* De Frãnsche verovern Greveliengn, Kassel, Mardyk, Broekburg, Bethune, Armentiers, Zuud-Woastn, Koomn-Frans en Mêenn, binst dan d' Hollanders under mêester moakn van Sas van Gent en de lienkeroever van de Schelde. 
* juli - Frederik Hendrik van Oranje-Nassau bedreigt Antwerpn en Gent en sloat zyn kamp ip in Maldegem, binst da zyn zeune Willem II van Oranje Brugge bedreigt.
* ogustus-september - De Frãnsche en d' Hollanders kommn tegoare an de pôortn van Gent. 
* 13 ogustus - Ende van de Deens-Zweedschn Oorloge. Deur 't Verdrag van Brömsebro moet Denemarkn grôte gebiedn overdroagn an Zweedn.
* 5 november - Frederik Hendrik van Oranje-Nassau verovert Hulst en verbiedt de katholieke godsdienst.
## Geboorn
* Philip Hacquart - Vlamsche barokcomponist, geboorn in Brugge 
## Gestorvn
;januoari
* 10 - William Laud, eirtsbisschop van Canterbury
Casimir III van Pooln

**Casimir III**, bygenoamd: de Grôotn (Pools: Kazimierz III Wielki), ( 30 april 1310 – Kraków, 5 november 1370) was de zeune van keunienk Władysław I de Kortn en van hertoginne Jadwiga van Kalisz. Je was van 1333 tout 1370 keunienk van Pooln en de latste keunienk van 't Huus Piast.  

Casimir III wordt anzien als êen van de belangrykste Poolsche monarchn, van doa zyn bynoame, de Grôotn. J'erfde een verzwakt Pooln deur oorloogn, mo je kost et were sterk moakn deur zyn vele hervormiengn. Ounder hem kende Pooln een echte bloeiperiode. 
Je liet enorm vele bouwn, o.a. mêer of 40 kastêeln en je stichtte den unief van Kraków, den oudstn unief van Pooln. J'hervormde et Pools leger en je kost de grotte van zyn keunienkryk verdubbeln. 

## 't Congres van Visegrád van 1335
In november 1335 wierd er e congres g'organiseerd in 't keunienklik kastêel van Visegrád, da ton 't polletiek center van Hongareye was. Doa kwoamn Casimir III van Pooln, Jan I van Boheemn en Karel I Robert van Hongareye tegoare vor under conflictn by te leggn. Casimir was akkôord da Jan de Boheemsche soevereiniteit over Silezië zou krygn en Jan gaf zyn ansproake ip de Poolsche krôone ip en verminderde zyn steun an de Duutsche Orde. 't Wierd ook ofgesprookn da Casimir, die allêene mo dochters haad, mocht ipgevolgd wordn als keunienk van Pooln deur Lodewyk, de zeune van zyn zuster Elisabeth en van Karel I Robert. 

Ter  herinnerienge an da congres is ip 15 februoari 1991 in Visegrád de Visegrádgroep ipgericht.

## Vrouwn en jounges
Casimir trouwde vier kis. J'ha vuuf dochters, mo gin zeuns.
#Aldona Anna van Litouwn in 1325
##Elisabeth
##Kunegunda
#Adelaide van Hessen in 1341 (gin jounges)
#Christina in 1363 (gin jounges)
#Jadwiga van Sagan in 1365
##Anna
##Kunegunda
##Jadwiga

Je wierd ipgevolgd deur Lodewyk I van Hongareye, de zeune van zyn zuster Elisabeth en van Karel I Robert.
1642

1639 - 1640 - 1641 - **1642** - 1643 - 1644 - 1645
't Joar **1642** is 't 42e joar in de 17e êeuwe volgenst de christelyke joartellienge.
## Gebeurtenissn
thumb|Francisco de Melo, landvoogd van de Zudelyke Nederlandn
* februoari - In 't nôordn van de Zudelyke Nederlandn rukt 't leger van Frederik Hendrik van Oranje-Nassau were ip, en in 't zuudn willn de Frãnsche Henegouwn anvalln.
*  't Jansenisme, de religieuze en pollitieke bewegienge, genoemd noa de Leuvensche hooglêroare en bisschop van Yper Cornelius Jansenius, wordt deur de paus van Rome verôordêeld. 
* In Honnecourt wordn de Frãnsche versleegn deur landvoogd Francisco de Melo en de Luxemburgsche militair Jean de Beck.
* Henry de Vic, verteegnwoordiger van keunienk Charles I van Iengeland, vestigt hem in Brussel.
* Publicoasje van *Traktaat der Koortsen*, 't medisch werk van de Broabantschn dokteur, fysioloog en alchimist Jan Baptista van Helmont, geboorn in Brussel.
## Geboorn
;december
* 8 - Johann Christoph Bach, Duutsche  componist
## Gestorvn
;januoari
* 8 - Galileo Galilei (77), Italioansche nateurkundign
;juni
* 14 - Saskia van Uylenburgh (29), vrouwe van Rembrandt van Rijn
;juli
* 3 - Maria de' Medici, vrouwe van Henri IV, keunienk van Vrankryk
Olm (Vrankryk)

**Olm** ofte **Lomme** es e plekke in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. Olm es en dêelgemêente (*commune associée* in't Frans) van de stad Rysel en ligt o de westkant van't stadscenter van Rysel, o den and're kant van de Deule. Olm grenst an de gemêentn Loos, Sequedin, Engelo, Ennetières-en-Weppes, Kampingem, Permeke, Pérenchies, Lompret, Lambertsrôo en an de reste van Rysel (mêer bepoald an de wyk Bois Blancs). By Olm ôorn ôok nog de wykn *La Mitterie*, *Canteleu* en *Le Marais*.

## Noame
D'ôorsproung van de noame van de plekke lykt were te goan tout an d'elfde êeuwe mè en plekke die *villa Ulma* noemdigde in't Latyn, wa were te viendn es in nen tekst van de stichtienge van de Sint-Pieterskerke van Rysel. De noame komt ezo van't latynsche *ulmus* die olm wilt zeggn, wa doe peizn da ip de plekke teffrente van die bôomn groeidigd'n.

## Geschiedenisse
Êen van d'oudste vermeldiengn van de plekke es van 1066, in een akte van groaf van Vloandern Boudewyn V. Olm wos en ounderdêel van Romoans-Vloandern; Besteurlyk ieng et of van de kasselry Rysel, kerkelyk ôordigde 't êest by 't bisdom Dôornik, derachter by 't bisdom Koameryk. Sint-Bernardus van Clairvaux stichtte der in 1146 en dochter-abdye van dedie in Cîteaux. Olm groeide mettertyd uut langsn de boane van Rysel nor Ermentiers. 

Achter de verooveriengn van Lodewyk XIV wierd Olm in 1667 by Vrankryk gesmeetn, juuste lyk de reste van d'oumgeevienge. In de 19de en 20ste êeuwe ountwikkelde Olm em vodder lyk nen industriëln vôorstad van Rysel, surtout in de textiel-, mechaniek- en chimieksector woarn der fabrikkn.

thumb|left|'t Staduus van Olm
1370

1367 - 1368 - 1369 - **1370** - 1371 - 1372 - 1373
't Joar **1370** is 't 70e joar in de 14e êeuwe volgenst de christelyke joartellienge.
## Gebeurtenissn
thumb|Lodewyk I van Hongareye
* In Brussel wordn zes joodn beschuldigd van 't steeln van hosties en z' ip Goeie Vrydag te deurstekkn mè messn, toet dat er bloed uutkwam deur e miroakel. Ze wordn verôordêeld toet de brandstoapel. 
* Casimir III van Pooln wordt achter zyn dôod ipgevolgd deur  Lodewyk I van Hongareye, de zeune van zyn zuster. De Poolsche krône goat azo noa 't Huus Capet-Anjou.
## Geboorn
* Johanna van Navarra, hertoginne van Bretagne en keuniginne van Iengeland 
## Gestorvn
;november
* 5 - Casimir III, keunienk van Pooln
;december
* 19 - Guillaume de Grimoard, Urbanus V,  Frãnsche paus
Bouwkundig erfgoed in Mariakerke (Ostende)

**Lyste van bouwkundig erfgoed in [[Mariakerke (Ostende)|Mariakerke]]**:

## Externe koppelienge
*Erfgoed Mariakerke
Philippe III van Vrankryk

**Philippe III**, bygenoamd de Stoutn (Frãns: Philippe le Hardi), van 't Huus Capet, (Poissy, 30 april 1245 – Perpignan, 5 oktober 1285), was keunienk van Vrankryk van 1270 tout 1285. 

Je was de twidde zeune van de Frãnsche keunienk Louis IX en van Marguerite van Provence. 

## Vrouwn en jounges
Philippe III trouwde ip 28 meie 1262 in Clermont-Ferrand met Isabel van Aragón, de dochter van Jaime I  van Aragón. Under jounges: 
#Louis (1264-1276), krôonprins van 1270 tout an zyn dôod. Vergiftigd
#Philippe IV (1268-1314) « Philippe le Bel », keunienk van Vrankryk
#Robert (1269-1271) 
#Charles van Valois (1270-1325). In 1284 gaf zyn voader hem den titel van groaf van Valois. Deurda de zeuns van zyn oudere broere, Philippe le Bel, gin mannelikke erfgenoamn haan, kost Charles de stamvoader van et Huus Valois wordn. Zyn zeune Philippe kwamt den êeste keunienk van Vrankryk van 't Huus Valois als Philippe VI. 

Achter 'n dôod van Isabel hertrouwde Philippe III ip 21 ogustus 1274 in Vincennes me Marie van Broabant, dochter van hertog Hendrik III van Broabant en Adelaide van Bourgondië. Under jounges:
#Louis van Évreux (1276-1319)
# Blanche (1278 -1305), getrouwd me Rudolf III van Habsburg, hertog van Ôostnryk en keunienk van Boheemn.
#Marguerite (1279-1318), getrouwd me keunienk Edward I van Iengeland.
1635

1632 - 1633 - 1634 - **1635** - 1636 - 1637 - 1638
't Joar **1635** is 't 35e joar in de 17e êeuwe volgenst de christelyke joartellienge.
## Gebeurtenissn
thumb|Belegerienge van Leuven
* 8 februoari - In Parys kommn Kardinoal de Richelieu van Vrankryk en Frederik Hendrik van Oranje-Nasau van de Verênigde Provinsjes overêen vo de Zudelyke Nederlandn te verdêeln.
* 26 moarte - De kardinoal-infant Ferdinand van Ôostnryk wil 't versmeltn van de Frãns-Hollãndsche troepn teegngoan en bezet Trier die in handn was van de Frãnsche. 
* 10 juni - Veldtocht van Vrankryk tegoare met de Republiek van de Verênigde Nederlandn in 't hertogdom Broabant teegn Spanje. De stad Tienen wordt geplunderd en hêlegans ofgebrand.
* 24 juni toet 4 juli - Belegerienge van Leuven. De gezoamelyke Frãnsche en Hollãndsche legers moetn de stad ipgeevn deur heftig verzet van d' inweuners. Vrouwn kommn meevechtn tegoare met de militairn en de studentn van d' universiteit van Leuven. 
* 4 juli - Brussel wordt verlost deur de versterkiengstroepn van Ottavio Piccolomini, generoal in 't Keizerlyk en Spoans leger binst de Dertigjoarign Oorloge. 
## Geboorn
;moarte
* 10 - Jan van Buken, Broabantsche kunstschilder, geboorn in Antwerpn
;ogustus
* 30 - Pieter Spierinckx, Broabantsche kunstschilder

## Gestorvn
;februoari
* 5 - Joos de Momper, Broabantsche kunstschilder, geboorn in Antwerpn
1634

1631 - 1632 - 1633 - **1634** - 1635 - 1636 - 1637
't Joar **1634** is 't 34e joar in de 17e êeuwe volgenst de christelyke joartellienge.
## Gebeurtenissn
thumb| Slag by Nördlingen
* 8 juni -  Kunstschilder Rembrandt van Rijn trouwt mè Saskia van Uylenburgh.
* 4 november - Ferdinand van Ôostnryk, zeune van Filips III van Spanje en de nieuwe landvoogd van de Spoansche Nederlandn, doe zyn intrede in Brussel.
* 5 - 6 september - Slag by Nördlingen. De katholieke legers van de keizer van 't Heilig Rooms Ryk, de keunienk van Spanje en den hertog van Beyern versloan de Zweedn en 't Keurvorstndom Saksn. (Dertigjoarign Oorloge). 
## Geboorn
;moarte
* 18 - Madame de La Fayette, Frãnsche schryfster
## Gestorvn
;meie
* 15 - Hendrick Avercamp, Hollãndsche kunstschilder
1310

1307 - 1308 - 1309 - **1310** - 1311 - 1312 - 1313
't Joar **1310** is 't 10e joar in de 14e êeuwe volgenst de christelyke joartellienge.
## Gebeurtenissn
[thumb|Trouw van [Jan van Luxemburg met Elisabeth I van Boheemn]]
* Jan van Luxemburg, zeune van keizer Hendrik VII trouwt met Elisabeth I van Boheemn.
## Geboorn
* Jean d'Oisy, bouwmêester van de groaf van Henegouwn
* Johan I van Wittem, bastoardzeune van Johan II, hertog van Broabant en Limburg
;april
* 30 - Casimir III, keunienk van Pooln
## Gestorvn
;juni
* 1 - Marguerite Porete, mystica, geboorn in 't Groafschap Henegouwn, gestorvn ip de brandstoapel in Parys
Bouwkundig erfgoed in Raversyde

**Lyste van bouwkundig erfgoed in [[Raversyde (dorp)|Raversyde]]**:

## Externe koppelienge
*Erfgoed Raversyde
Karel IV (HRR)

**Karel IV**, geboorn Wenceslaus, (Praag, 14 meie 1316 - Praag, 29 november 1378), was den oudste zeune van Jan de Blendn en Elisabeth van Boheemn. Je was lid van 't Huus Luxemburg langs voaders kant en van 't Huus Přemyslid langs zyn moeder, die e zuster was van keunienk Wenceslaus III van Boheemn, de latste mannelikke Přemyslid.

Karel IV volgde zyn voader ip in 1346 als groaf van Luxemburg en keunienk van Boheemn en je was den êeste keunienk van Boheemn die ook keizer van 't Hillig Rôoms Ryk kwam.
Ip 26 november 1346 wierd ie in Bonn gekrôond als Rôoms-Duutsche keunienk, den twiddn september 1347 in Praag als keunienk van Boheemn, ip 6 januoari 1355 in Milaan als keunienk van Italië, en ip 5 april 1355 in Rome als keizer.

## Vrouwn en jounges
Karel IV trouwde vier kis:
#Blanche van Valois (in 1329 in Praag), een halfzuster van Philippe VI van Vrankryk, was een dochter van Charles van Valois en zyn derde vrouwe Mahaut van Châtillon. 
## Margaretha van Luxemburg (1335-1349), trouwde in 1338 me keunienk Lodewyk I van Hongareye
##Catherine van Boheemn (1342-1386), trouwde in 1357 me den hertog van Ôostnryk, Rudolf IV de Stichter, en loater met Otto V van Wittelsbach, hertog van Beiern en keurvorst van Brandenburg.
#Anne van de Palts (in 1349 in Bacharach an de Reyn), dochter van paltsgroaf Rudolf II 
##Wenceslaus (1350-1351)
# Anne van Silezië, (in 1353 in Praag), dochter van de Poolschn hertog Hendrik II van Schweidnitz en Catherine van Anjou, een dochter van Karel I Robert van Hongareye.
##Elisabeth van Boheemn (1358-1373), in 1366 getrouwd met Albrecht III van Ôostnryk 
##Wenceslaus (Wenzel) (1361-1419), zyn ipvolger als Rôoms-Duutsche keunienk 
# Elisabeth van Pommern, (in 1363 in Kraków), dochter van hertog Boguslaw V van Pommeren en Elisabeth van Pooln, een dochter van Casimir III van Pooln.
## Anne van Boheemn, in 1382 getrouwd me keunienk Richard II van Iengeland 
##Sigismund, loater keizer van 't Hillig Rôoms Ryk, keunienk van Hongareye en Boheemn en markgroaf van Brandenburg.
##Jan, hertog van Görlitz 
## Karel (1372-1373)
##Margaretha (1373-1410), in 1381 getrouwd met Jan III, burggroaf van Nürnberg 
## Hendrik (1377–1378)
Tapyt van Bayeux

't **Tapyt van Bayeux** of de **Tapisserie van Bayeux** is e bordeurwerk of broderie van 70 meter lank en 50 cm hoge, die de geschiedenisse uutbeeldt van de slag by Hastings in 1066. Willem de Veroveroare viel ton vanuut Normandië  Iengeland binn en je versloeg den Angelsaksische keunienk Harold. Der zyn e poar van de latste scènes verloorn gegoan en doadeure is d' originele lengte van 't tapyt nie mè geweetn. Sedert 2007 stoat 't tapyt ip de lyste van 't UNESCO-program "Memory of the World" (Weireldmemorie). 

't Tapyt is gemakt kort achter de veroverienge van Iengeland deur Willem van Normandië in 1066, verzekers tusschn 1070 en 1080. 't Zoudt uut een Iengels atelier kommn van 't groafschap Kent en woarschynlyk besteld en betoald zyn deur den bisschop van Bayeux, Odon de Conteville, halfbroere van Willem de Veroveroare. 
## Scènes

't Tapyt wierd toet 't ende van d' achttienste êeuwe bewoard in de schatkoamer van de kathedroale van Bayeux en 't deurstoend styf vele gevoarn, lyk brandn in de 12e êeuwe, plunderiengn binst den Hoenderdjoarign Oorloge, de godsdienstoorloogn en de Fransche Revoluusje. Den dag van vandoage is 't tapyt te bezichtign in 't oud Seminoarie van Bayeux, nu Centre Guillaume-le-Conquérant genoemd.

Ofbeeldienge: BayeuxCathedrale 01.jpg|Kathedroale van Bayeux
Ofbeeldienge: Séminaire de Bayeux 3.JPG |Oud seminorie van Bayeux woar da 't tapyt te bezichtign is
1326

1323 - 1324 - 1325 - **1326** - 1327 - 1328 - 1329
't Joar **1326** is 't 26e joar in de 14e êeuwe volgenst de christelyke joartellienge.
## Gebeurtenissn
thumb| Reinald II van Gelre
* De Duutsche theoloog en dominicoan Mêester Eckhart wordt beschuldigd van ketterie.
* 9 oktober - Reinald II, de Zwartn genoemd, volgt zyn voader Reinald I ip ols groaf van Gelre.  
* 19 april - E vredesverdrag in de Boerenipstand van Kust-Vloandern wordt bekrachtigd.
## Geboorn
;moarte
* 5 - Lodewyk I van Hongareye, keunienk van Hongareye en Krowoasje
;meie
* 8 - Jeanne I van Auvergne, gravinne van Auvergne en Boulogne, loater keuniginne van Vrankryk 
;september
* 15 - Yolande van Dampierre, Vlamsche edelvrouwe
## Gestorvn
;april
* 29 - Blanche van Bourgondië, vrouwe van keunienk Charles IV van Vrankryk
;oktober
* 9 - Reinald I van Gelre, groaf van Gelre, hertog van Limburg
Lambertsrôo

**Lambertsrôo** ofte **Lambersart** (Nederlands: *Landbertsrode*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Verlingem, Sint-Andries-Rysel, Rysel, Olm en Lompret. Olangsn de zuudôostkant van Lambertsrôo lôopt de Deule.

## Noame
Volgest de toponymie van de Fransche noame Lambersart schynt et da de plekke in tydde nen bus wos die gerôoid es gewist ("essarté" in't Frans, "exartatus" in't Latyn) deur ne miensch die "Lambert" noemde. Dad es ôok te ziene an de Latynsche noame van de plekke: *Lamberti sartum*. In't Vlams noemdige de plekke *Landbertsrode* want in Vlams es "-rode" ofte "-rooi" de noame van e gerôoid bus (gelyk ôok de noame van teffrente plekkn in Vloandern lyk Boasrôo ofte Sint-Genesius-Rôo).

## Bezienweirdigeedn
* De Sent-Calixtuskerke
* D'Ouze-Lieve-Vrouwe-van-Fatimakerke
* D'Illig-Grafkerke
* In Lambertsrôo stoan der ôok e pôote beschermde hêernuuzn:
:* Villa Saint-Charles, uut 1893
:* Villa Saint-Georges, uut 1897
:* En art-deco-uus an den Avenue Bailly-Ducroquet 60
:* Villa Sdez, uut 1932
* 't *Château de la Cessoie*
* 't *Château des Ormes*
* 't *Deutscher Soldatenfriedhof Lambersart*, e Duutsch militair kerkof mè 5090 gesneuvelde Duutsche soldoatn uut d'n Êestn Weireldoorloge

thumb|left|De Sent-Calixtuskerke in Lambertsrôo
Lodewyk I van Hongareye

**Lodewyk I van Hongareye**, (Hongaars: Nagy Lajos; Krowoatisch: Ludovik Veliki; Pools: Ludwik Węgierski), bygenoamd de Grôotn, van 't Huus Capet-Anjou, (Visegrád, 5 moarte 1326 - Nagyszombat, keunienkryk Hongareye (nu Trnava in Slovakeye),  10 september 1382), was keunienk van Hongareye en Krowoasje van 1342 en keunienk van Pooln van 1370. 

Je was de derde zeune van Karel I Robert van Hongareye en Elisabeth van Pooln. Zyn twi oudere broers, Karel en Ladislas, woarn jounk gestorvn.

Achter 'n dôod van zyn voader in 1342, kwam Lodewyk keunienk van Hongareye. Ip 21 juli  1342 wierd ie gekrôond in Székesfehérvár.

Omda zyn nounkel, keunienk Casimir III van Pooln, gin zeuns haad, wist Lodewyk al van in 1351 dat ie den ipvolger van de Poolsche trôone zou zyn. Casimir stierf in 1370 en Lodewyk wierd ip 17 november 1370 in Kraków tout keunienk van Pooln gekrôond. Je stelde zyn Poolsche moeder an als regentesse en je kêerde zelve were noar Hongareye.

## Vrouwn en jounges

Lodewyk trouwde tusschn 1342 en 1345 me Margaretha van Luxemburg, dochter van de loatere keizer Karel IV en zyn êeste vrouwe Blanche van Valois.
Met heur haad ie gin jounges.

J'ertrouwde in 1353 met Elisabeth, dochter van Stefanus II, ban (landvoogd) van Bosnië. Met heur haad ie vier jounges:
*Maria (1365-1366)
*Catharina (1370-1378)
*Maria (1371-1395), keuniginne van Hongareye, trouwde in 1385 me Sigismund van Luxemburg
*Hedwig van Anjou (1373-1399), keuniginne van Pooln, trouwde in 1386 me grôotvorst Jogaila van Litouwn.
1628

1625 - 1626 - 1627 - **1628** - 1629 - 1630 - 1631
't Joar **1628** is 't 28e joar in de 17e eeuwe volgenst de christelyke joartellienge.
## Gebeurtenissn
thumb| Veroverienge van de Spoansche Zilvervloot deur Piet Hein
* 3 januoari - De Spoansche militair Ambrogio Spinola kêert were noa Spanje. Hendrik van den Bergh volgt hem ip ols legeranvoerder.
* Keunienk Filips IV van Spanje richt de Road van Vloandern were ip. De road zetelt in Madrid en moet de vorst informeern over de belangrykste zoakn die de Nederlandn angoan.
* 15 september - Slag in de Boaie van Matanzas (dêel van de Tachtigjoarign Oorloge). Veroverienge van de Spoansche Zilvervloot deur Piet Hein, den Hollandsche commandant van de West-Indische Compagnie. De Zilvervloot was e konvooi van scheepn, woarin kostboare spulln van de Spoansche kolonies in Amerika verscheept wierdn noa Spanje.
* Peter Paul Rubens goat noa Madrid en je briengt verslag uut over zyn oenderhandeliengn met de keunienk van Iengeland.
## Geboorn
* Jan Pieter Brueghel, Broabantsche kunstschilder, zeune van Jan Brueghel de Joengn
;moarte
* 17 - Daniël van Papenbroeck, Broabantsche paster jezuïet en schryver over heilign, geboorn in Antwerpn
;meie
* 28 - Jan Baptiste Wans, Broabantsche kunstschilder
## Gestorvn
* Peter Philips, Iengelsche compositeur en organist, verbann katholieke paster noa de Spoansche Nederlandn, gestorvn in Brussel 
;moarte
* 12 - John Bull, Iengelsche compositeur en organist die vanof 1613 in Brussel en Antwerpn weunde
Arrebodem

**Arrebodem** (Frans: *Haubourdin*, Nederlands: *Harbodem*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Sequedin, Loos, Emmerin, Houplin-Ancoisne, Santn en Hallennes by Arrebodem. De riviere de Deule lôopt twèsn deur de gemêente en schêedt Arrebodem ezo in twêe.

## Beziensweirdigeedn
* De Sent-Macloukerke
* 't *Deutscher Soldatenfriedhof Haubourdin*, mè apeupri duusd Duutsche gesneuveld'n uut d'n Êestn Weireldoorloge
* De *Nécropole Nationale d'Haubourdin*, mè bikkans 2000 Fransche gesneuveld'n, surtout uut d'n Twiddn Weireldoorloge

thumb|left|De Sent-Macloukerke in Arrebodem
D'n Strôom

**D'n Strôom** (Frans: *Lestrem*, Nederlands: *De Stroom*, Picardisch: *Létrin*) es e gemêente in Vrankryk in't departement Nauw van Kales. 't Grenst an de gemêentn De Gorge, Rikkeburg, Oedekapelle, De Kouter, Lockon, Hinges, Calonne an de Leie en Meregem en ligt teegn de schreve me 't Noorderdepartement. In tydde lag D'n Strôom ip't schee'n tusschn Frans-Vloandern en Artesië. 

D'n Strôom ligt an de riviere de Lawe die ezo ôok de noame van de plekke gegeevn eit en die e bitje vodder o de nôordkant van D'n Strôom by De Gorge in de Leie lôopt. Ip't groundgebied van D'n Strôom ligt ôok e stik van de landiengsboane van't vliegpling van Meregem.

## Beziensweirdigeedn
* De Sent-Amékerke, geweyd an d'illign Amatus

thumb|left|'t Center van D'n Strôom
Europees Kampioenschap 2018

't **Europees Kampioenschap** (oek wel geweune **EK**) is e evenement tusschn Europeesche landn die ieder kêe in de vier joarn tusschn 't weireldkampioenschap deure goat. 

De twêe landn d'organiseernde waorn Duutsland en Verênigd Keunienkryk en 't werd van 2 tot en met 12 ogustus 2018 gehoudn in Berlyn en Glasgow.

## Medailleklassement
Rusland kreeg de Europese kampioenschappn trofee van 2018 als 't land met de meeste oantal goudn medailles. 
De gastlandn zyn in blauw oangeduid

De IAAF hêeft de zesse medailles (een maal goud, drie moal zilver en twêe moal brons) behoald deur de Authorised Neutral Athletes (*ANA) niet meegenomn in 't medailleklassement.

Voor de oefening up 't paard by 't kampioenschap turnn werdn twêe zilvern medailles uutgedeeld en gêen brons. Vandoar zyn 187 goudn, 188 zilvern en 186 bronzn medailles uutgedeeld.

## Belgische medailles
* Jolien D'Hoore (boanwielrennn)
**Ofbeeldienge:Med 3.png Brons up de scratch
* Nina Derwael (turnn):
**Ofbeeldienge:Med 1.png Goud up de brug met ongelijke leggers
**Ofbeeldienge:Med 2.png Zilver up de evenwichtsbalk
* Axelle Klinckaert (turnn):
**Ofbeeldienge:Med 3.png Brons up de vloer
* Kenny De Ketele (boanwielrennn):
**Ofbeeldienge:Med 2.png Zilver up de puntenkoers
* Kenny De Ketele en Robbe Ghys (boanwielrennn):
**Ofbeeldienge:Med 1.png Goud up de ploegkoers
* Githa Michiels (mountainbike):
**Ofbeeldienge:Med 3.png Brons up de cross-country
* Nicky Degrendele (boanwielrennn):
**Ofbeeldienge:Med 2.png Zilver up de keirin
* Bashir Abdi (atletiek):
**Ofbeeldienge:Med 2.png Zilver up de 10.000m
* Victor Campenaerts (wielrennn):
**Ofbeeldienge:Med 1.png Goud up de tijdrit
* Kimberly Buys (zwemmn):
**Ofbeeldienge:Med 3.png Brons up 50m vlinderslag
* Marten Van Riel (triatlon):
**Ofbeeldienge:Med 3.png Brons up de kwarttriatlon
* Nafi Thiam (atletiek):
**Ofbeeldienge:Med 1.png Goud up de zeevnekamp
* Kevin Borlée (atletiek):
**Ofbeeldienge:Med 2.png Zilver up de 400m
* Jonathan Borlée (atletiek):
**Ofbeeldienge:Med 3.png Brons up de 400m
* Claire Michel, Jelle Geens, Valerie Barthelemy, Marten Van Riel (triatlon):
**Ofbeeldienge:Med 3.png Brons up de triatlon gemengde estafette
* Dylan Borlée, Jonathan Borlée, Jonathan Sacoor, Kevin Borlée (atletiek):
**Ofbeeldienge:Med 1.png Goud up de 4x400m
* Koen Naert (atletiek):
**Ofbeeldienge:Med 1.png Goud up de marathon
* Wout van Aert (wielrennn):
**Ofbeeldienge:Med 3.png Brons up de wegrit
1631

1628 - 1629 - 1630 - **1631** - 1632 - 1633 - 1634
't Joar **1631** is 't 31e joar in de 17e êeuwe volgenst de christelyke joartellienge.
## Gebeurtenissn
thumb| Álvaro de Bazán, 2de markies van Santa Cruz
* 24 april - Álvaro de Bazán, 2de markies van Santa Cruz, wordt de nieuwe Spoansche generoal an 't hoofd van 't Leger van Vloandern.
* 17 juni - Achter de dôod van zyn vrouwe Mumtaz Mahal, lat Shah Jahan e mausoleum vor eur bouwn, de Taj Mahal in Indië.
* juli - Uut schrik vo de machtige kardinoal de Richelieu vlucht keuniginne-moeder van Vrankryk Maria de' Medici met eur joengste zeune Gaston van Orléans noa Brussel. Ze bluuvn doa toet 1638.
* ogustus - De Zweedsche keunienk Gustav II Adolf arriveert in Duutsland met e grôot leger vo de bedreigde posiesje van de protestantn in de Dertigjoarign Oorloge te versterkn.
* oktober - D' Hollanders van Frederik Hendrik van Oranje-Nassau valln Vloandern binn moa ze wordn weregedroengn deur de markies van Santa Cruz.
## Geboorn
;november
* 28 - Abraham Brueghel, Broabantsche kunstschilder, geboorn in Antwerpn
## Gestorvn
;juni
* 17 - Mumtaz Mahal, vrouwe van  Shah Jahan van 't Mogolryk
Calonne an de Leie

**Calonne an de Leie** (Frans: *Calonne-sur-la-Lys*) es e gemêente in Vrankryk in't departement Nauw van Kales. 't Grenst an de gemêentn Meregem, D'n Strôom, Hinges, Mont-Bernanchon, Robeke en Sint-Floris en ligt teegn de schreve me 't Noorderdepartement. O de nôordkantn van Calonne lôopt de Leie; In tydde lag ier 't schee'n tusschn Frans-Vloandern en Artesië. Deur Calonne strôomt ôok 't rivierke de Clarence dat o de nôordkantn van de gemêente by de schreeve mè Meregem uutmoundt in d'oude Leie.

Ip't groundgebied van Calonne ligt ôok e stik van de landiengsboane van't vliegpling van Meregem.

De noame van de plekke komt nen êestn kêe vôorn in 1193 eschreevn lyk *Calonna*, wa komt van de wôord'n "Cala" (uus) en "Onna" (woater).

## Beziensweirdigeedn
* De Sent-Omerkerke

thumb|left|De Sent-Omerkerke van Calonne
Calonne

* Calonne (Enegouwn), e dêelgemêente van Antoing in de Woalsche provinsje Enegouwn
* Calonne an de Leie, e Fransche gemêente in't departement Nauw van Kales in't Leiedal
* Calonne-Ricouart, e Fransche gemêente in't departement Nauw van Kales
* Saint-Rémy-la-Calonne, e Fransche gemêente in't departement Meuse
* Calonne (riviere), e riviere in Normandië
* *[[Tranchée de Calonne]]*, slagveld uut 'n Êestn Weireldoorloge
Basshunter

[thumb|Basshunter in [Halmstad (2008)]]
**Basshunter** (*Jonas Erik Altberg*, Halmstad, 22 december 1984) is een Zweedschn zanger, muziekproducente en DJ.

## Discografie
### Studioalboms
* *[[The Bassmachine]]* (2004)
* *[[LOL (^^,)|LOL <(^^,)>]]* (2006)
* *[[Now You're Gone – The Album]]* (2008)
* *[[Bass Generation]]* (2009)
* *[[Calling Time]]* (2013)

### Compiloasjealboms
* *[[The Old Shit]]* (2006)
* *[[The Early Bedroom Sessions]]* (2012)

### Singles
* "The Big Show" (2004)
* "Welcome to Rainbow" (2006)
* "Boten Anna" (2006)
* "Vi sitter i Ventrilo och spelar DotA" (2006)
* "Jingle Bells" (2006)
* "Vifta med händerna" (2006)
* "Now You're Gone" (2007)
* "Please Don't Go" (2008)
* "All I Ever Wanted" (2008)
* "Angel in the Night" (2008)
* "Russia Privjet (Hardlanger Remix)" (2008)
* "I Miss You" (2008)
* "Walk on Water" (2009)
* "Al final" (2009)
* "Every Morning" (2009)
* "I Promised Myself" (2009)
* "Saturday" (2010)
* "Fest i hela huset" (2011)
* "Northern Light" (2012)
* "Dream on the Dancefloor" (2012)
* "Crash & Burn" (2013)
* "Calling Time" (2013)
* "Elinor" (2013)
* "Masterpiece" (2018)
* "Home" (2019)
* "Angels Ain't Listening" (2020)
* "Life Speaks to Me" (2021)
* "End the Lies" (& Alien Cut) (2022)
* "Ingen kan slå (Boten Anna)" (Victor Leksell) (2023)

## Externe koppeliengn

* Basshunter Officiële Website
Oedekapelle

* Oedekapelle (West-Vloandern): e dêelgemêente van Diksmuude
* Oedekapelle (Vrankryk): e Fransche gemêente in't Nauw van Kales (departement)
Oedekapelle (Vrankryk)

**Oedekapelle** (Frans: *Vieille-Chapelle*, Nederlands: *Oudkapelle*) es e gemêente in Vrankryk in't departement Nauw van Kales. 't Grenst an de gemêentn D'n Strôom, Rikkeburg en De Kouter. In tydde lag Oedekapelle in Artesië, nie verre van't schee'n mè Frans-Vloandern. Deur Oedekapelle lôopt de riviere de Lawe.

## Beziensweirdigeedn
* D'Ouze-Lieve-Vrouwekerke, die eripgebouwd es achter 'n Êestn Weireldoorloge

thumb|left|Zicht ip Oedekapelle
De Kouter (Vrankryk)

**De Kouter** (Frans: *La Couture*) es e gemêente in Vrankryk in't departement Nauw van Kales. 't Grenst an de gemêentn D'n Strôom, Oedekapelle, Rikkeburg, Festubert, Beuvry en Lockon. In tydde lag De Kouter in Artesië, nie verre van't schee'n mè Frans-Vloandern. Deur De Kouter lôopn twêe riviern: de Lawe en de Loisne. Der zyn drie weunkern'n: 't center en de wykn *le Touret* o de zuudkantn en *l'Embranchement* in't nôordwestn.

## Beziensweirdigeedn
* De Sinte-Pieterskerke
* 't Monument vo de Portugeesche soldoatn uut 'n Êestn Weireldoorloge

thumb|left|Sinte-Pieterskerke en dervôorn 't monument vo de Portugeezn
Rikkeburg

**Rikkeburg** ofte **Rykeburg** (Frans: *Richebourg*) es e gemêente in Vrankryk in't departement Nauw van Kales. 't Grenst an de gemêentn De Gorge, Wentie, Nieuwkapelle, Lorgies, Violaines, Festubert, De Kouter, Oedekapelle en D'n Strôom en ligt teegn de schreve me 't Noorderdepartement. In tydde lag Rikkeburg ip't schee'n tusschn Frans-Vloandern en Artesië. Langsn Rikkeburg lôopt de riviere de Loisne.

## Geschiedenisse
D'uudige gemêente ountstound ip 21 februoari 1971 deur 't tôopesmittn van de vroegere gemêentn Rikkeburg-Vôogdeye (*Richebourg-l'Avoué* in't Frans) en Rikkeburg-Sint-Voast (*Richebourg-Saint-Vaast* in't Frans). D'oude twêedeelienge van't dorpke, dad eigntlyk êen gehêel es, komt uut de middelêeuwn en 't systeem van feodoaliteyt, toenda d'n êen'n elft eigndom wos van de Sint-Voastabdeye van Atrecht en d'n andern toebedêeld wos an d'hêern van Bethune, die de vôogdn of weireldlyke beschermers woarn (*avoués* in't Frans) van d'abdeye.

## Beziensweirdigeedn
* De Sent-Laurentkerke
* De Portugeesche militaire begroafplekke woa der 1831 Portugeesche gesneuvelde liggn uut 'n Êestn Weireldoorloge
* Der zyn ôok êenigte Iengelsche militaire begroafplekkn uut 'n Êestn Weireldoorloge:
** *Le Touret Military Cemetery*, mè mêer of 900 gesneuvelde. Ier es ôok 't *Le Touret Memorial*, da de mêer of 13.000 vermiste gesneuvelde erdenkt.
** *Rue-des-Berceaux Military Cemetery*, mè mêer of 400 gesneuvelde
** *St. Vaast Post Military Cemetery*, mè bikkans 800 gesneuvelde
* 't *Neuve-Chapelle Indian Memorial* van't Indische regiment van't Britse leegr ligt eigntlyk vo e grôo stik ip't groundgebied van Rikkeburg, ip de wyk *la Bombe*


Image:Richebourg (62) - Eglise - 2.JPG|De Sent-Laurentkerke van Rikkeburg
Image:Richebourg_cimetière_portugais.jpg|De Portugeesche militaire begroafplekke
Image:Monument_touret_2.jpg|*Le Touret Memorial*
Sint-Floris

**Sint-Floris** (Frans: *Saint-Floris*) es e gemêente in Vrankryk in't departement Nauw van Kales. 't Grenst an de gemêentn Meregem, Calonne an de Leie, Robeke, Poapingem en Oaverskerke en ligt teegn de schreve me 't Noorderdepartement. O de nôordkantn van Sint-Floris lôopt de Leie; In tydde lag ier 't schee'n tusschn Frans-Vloandern en Artesië.

## Beziensweirdigeedn
* De Sint-Floriskerke, eripgebouwd in 1926 achter zwoar g'abimeerd te zyn in d'n Êestn Weireldoorloge
* 't Monument vo de dôo uut 'n Êestn Weireldoorloge

thumb|left|De Sint-Floriskerke
Stefan I van Hongareye

**Stefan I ** of **Stefan den Hillign** (Hongaars: Szent István), van 't Huus Árpád (Esztergom, ca. 975-15 ogustus 1038) was de latste fejedelem (grôotprins) van de Magyoarn tusschn 't joar 997 en 't joar 1000, en den êeste keunienk van Hongareye van 't joar 1000 tout an zyn dôod in 1038.

Stefan was de zeune van stamhoofd Géza en zyn vrouwe Sarolt, die hem de heidense noame Vajk (held) gaavn. 

In 985 liet ie hem tegoare me zyn voader doopn deur den hillign Adalbert van Praag. Zyn dopnoame was Stefanus, lik de vroeg-christelikkn hillign, Stefanus de marteloare, die leefde in den êeste êeuwe.

Stefan trouwde in 995 me Gisela van Beiern, dochter van hertog Hendrik II van Beiern en zuster van keizer Hendrik II, de latste keizer van de Liudolfiengers van 't Ottoons Huus.

Volgens e legende zound paus Silvester II hem in januoari 1001 e goudn krôone bezet me bijous en een apostolisch kruus, vor an te geevn dat ie hem erkende als christelikke keunienk. 
De krôone wierd loater achter hem genoemd.

In 1083 wierd Stefan tegoare me zyn zeune Emmerik (Imre) hillig verkloard.
1627

1624 - 1625 - 1626 - **1627** - 1628 - 1629 - 1630
't Joar **1627** is 't 27e joar in de 17e êeuwe volgenst de christelyke joartellienge.
## Gebeurtenissn
[thumb|[Peter Paul Rubens, zelfportreit]]
* januoari - Peter Paul Rubens, schilder en diplomoat, leidt de geheime besprekiengn vo were betrekkiengn an te knoopn tusschn Brussel en Londn.
* februoari - Ankomst in Brussel van den Iengels-Nederlandschn architect en diplomoat Balthazar Gerbier. J' is persôonlyk bevriend mè Peter Paul Rubens en goat met hem oenderhandeln.
## Geboorn
* Gilbertus van Zinnik, Broabantsche norbertyn, bekend ols architect van d' abdykerke van Grimbergn
;februoari
* 10 - Cornelis de Bie, Broabantsche rederyker, dichter, jurist en pollitieker
* 21 - Philips Augustyn Immenraet, Broabantsche landschapsschilder en etser
;september
* 12 - Humbertus Guilielmus de Precipiano, 12e bisschop van Brugge en loater eirtsbisschop van Mecheln
## Gestorvn
* Gaspar Heuvick, Vlamsche kunstschilder, geboorn in Oudenoarde
1617

1614 - 1615 - 1616 - **1617** - 1618 - 1619 - 1620
't Joar **1617** is 't 17e joar in de 17e êeuwe volgenst de christelyke joartellienge.
thumb|Hertog van Luynes
thumb| Concino Concini
## Gebeurtenissn
* 24 april - Oender druk van zyn moat hertog van Luynes makt de zeevntienjoarige Louis XIII, keunienk van Vrankryk, een ende an 't gezag van zyn moeder Maria de' Medici en je lat eur favoriet Concino Concini vermôordn.
## Geboorn
;januoari
* 19 - Lucas Faydherbe, Broabantsche beeldhouwer en architect
* 22 - Ludovicus Neefs, Broabantsche kunstschilder
;februoari
* 5 - Jan Thomas van Yperen, Vlamsche kunstschilder en graveur, geboorn in Yper
## Gestorvn
* Louis Finson, Vlamsche kunstschilder, geboorn in Brugge
;februoari
* 4 - Lodewyk Elsevier, Broabantsche boekbiender en uutgever, geboorn in Leuven
;moarte
* 20 - François d'Aguilon, Broabantsche jezuïet, wiskundign, nateurkundign en architect
;april
* 24 - Concino Concini, moarschalk van Vrankryk
Bouwkundig erfgoed in Pittem

**Lyste van bouwkundig erfgoed in [[Pittem]]**:

## Externe koppelienge
*Erfgoed Pittem
## Kykt ook noa
* Bouwkundig erfgoed in Egem
Huus Árpád

't **Huus Árpád** was e dynastie die in Hongareye regeerde van 896 tout 1301. De dynastie is genoemd noa grôotprins Árpád, stamhoofd van de Magyoarn, die regeerde van 896 tout 907.

Den êeste keunienk van de dynastie was Stefan den Hillign. De latstn was Andreas III, die stierf in 1301.

## Grôotprinsn van 't Huus Árpád
[80px|thumb|<center>[Árpád]]
*Álmos († 895) 
*Árpád (896-907) 
*Zoltán (907-948)  
*Fajsz (948-955) 
*Taksony (955-972)  
*Géza (972-997)  
*Stefan I (997-1000)

## Keuniengn van 't Huus Árpád
[80px|thumb|<center>[Stefan I van Hongareye|Stefan I]]
*Stefan den Hillign (1000-1038)
*Peter Orseolo (1038-1041)
*Sámuel Aba (1041-1044)
*Peter Orseolo (1044-1046)
*Andreas I (1047-1061)
*Béla I (1061-1063) 
*Salomon (1063-1074)
*Géza I (1074-1077)
*Ladislaus (1077-1095)
*Koloman (1095-1114)
*Stefan II (1114-1131)
*Béla II (1131-1141)
*Géza II (1141-1161)
*Stefan III (1161-1162)
*Ladislaus II (1162-1163)
*Stefan IV (1163)
*Stefan III (1163-1172) (were)
*Béla III (1172-1196)
*Emmerik (1196-1204)
*Ladislaus III (1204-1205)
*Andreas II (1205-1235)
*Béla IV (1235-1270)
*Stefan V (1270-1272)
*Ladislaus IV (1272-1290)
*Andreas III (1290-1301)
Pecqueur

**Pecqueur** es 'n gehucht in de Fransche gemêente Ariën (*Aire-sur-la-Lys*) in't departement Nauw van Kales. 't Ligt apeupri drie kilomèters o d'ôostkantn van 't center van Ariën, ip de boan'n noa de gemêente Tien'n en richtienge Houleron. Olangsn de nôordkant van Pecqueur strôomn ozowel d'oude os de gekanaliseerde Leie die ier 't schee'n vormn tusschn Artesië en Frans-Vloandern. O den oovrkant van de Leie liggn Tien'n en Widdebroek. O de zuudkantn van 't gehucht lôopt 't Kanoal Ariën-La Bassée.

## Geschiedenisse
En oude vermeldienge van de plekke komt uut de vêertiende êeuwe, eschreevn lyk *Les Peskeurs*. In de zeevntiende êeuwe wierd et eschreevn lyk *Les Pesqueurs*. Pecqueur wos bist 't ancien regime ofankelyk van de prochie van de Sinte-Pieterskerke van Ariën.
Land van’t Vrylêen

thumb|right|300px|Koarte van 't Land van't Vrylêen uut 1659
't **Land van't Vrylêen** (Frans: *Pays de l'Alleu* ofte *Pays de l'Alloeu*, Nederlands: *Land van het Vrijleen*) es 'n historische streke in't nôordn van Vrankryk die nu ligt an de schreve van't Nôorderdepartement en 't Nauw van Kales.

't Land van't Vrylêen lag ip de zuudelyke kant van de Leie, ip't schee'n van't de kasselrye Rysel, de Fransche Westoek (die olletwêe by 't groafschap Vloandern ôordigdn) en Artesië. 't Bestound uut de drie landelyke prochies Wentie, Sailly an de Leie en Vloerbeke en ôok nog e stik van De Gorge, noamelyk 't gehucht *Nouveau Monde*.
Astana

**Astana** (Kazaks en Russisch: Астана, vroegere **Akmolinsk**, **Tselinograd** en **Aqmola** enoemd) es 'n ôofdstad van Kazachstan, geleegn an de riviere Isjim. 't Ligt in't nôordn van Kazachstan, in e vlak steppegebied.

## Geschiedenisse
't Stee wierd in 1824 gesticht deur Siberische Kozakn lyk e militair fort an den boovnlôop van de riviere Isjim en kreeg ôorsprounkelyk de noame **Akmolinsk**. In 1961 wierd de plekke ernoemd tout **Tselinograd** en tout 'n ôofdstad uutgeroopn van't Sovjetterritorium van de "Moagdelyke Ground'n" (in't Russisch: *tselina*). Da gebeurde in't koader van en aksje van Nikita Chroesjtsjov vo massa's moagdelijke steppeground tout boereveldn om te bouwn.

Achter da Kazachstan ounafankelyk wos geword'n in 1991, wierd'n 't stee en de oumliggende groundn ernoemd tout **Aqmola** (vertoald: "Wittn Grafstêen"). In 1994 wierd de plekke angeduud lyk 'n toekomstign ôofdstad van't nieuw ounafankelyk land. Astana kreeg, achter da't in 1997 effectief 'n ôofdstad wierd in de plekke van Alma-Ata, oar nieuwe en uudige noame.
1038

1035 - 1036 - 1037 - **1038** - 1039 - 1040 - 1041
't Joar **1038** is 't 38e joar in de 11e êeuwe volgenst de christelyke joartellienge.
thumb| Peter Orseolo wordt keunienk  van Hongareye 
## Gebeurtenissn
* ogustus - Achter de dôod van Hendrik I, groaf van Leuven,  volgt zyn zeune Otto hem ip.
* 15 ogustus - Achter de dôod van zyn noenkel Stefan I, wordt Peter Orseolo de twêede keunienk van Hongareye.
## Geboorn
* Boudewyn I, groaf van Guînes
## Gestorvn
;ogustus
* Hendrik I, groaf van Leuven
* 15 - Stefan I van Hongareye, Grôotprins van de Magyoarn en keunienk van Hongareye
Houleron

**Houleron** es 'n gehucht in de Fransche gemêente Ariën (*Aire-sur-la-Lys*) in't departement Nauw van Kales. 't Ligt mêer of vuuf kilomèters o d'ôostkantn van 't center van Ariën, teegn de schreeve mè de gemêente Poapingem. Olangsn de nôordkant van 't gehucht strôomn ozowel d'oude os de gekanaliseerde Leie die ier 't schee'n vormn tusschn Artesië en Frans-Vloandern. 't Riviertje de Lacque lôopt langsn Houleron en moundt ier uut in de Leie.

## Geschiedenisse
De plekke es in 1722 vermeld lyk *Hourlon*. Ip de Cassinikoarte uut d'achttiende êeuwe es't gehucht angeduud lyk Houleron. De plekke wos bist 't ancien regime ofankelyk van de prochie van de Sinte-Pieterskerke van Ariën. In de neegntiende êeuwe wierd juuste o 't westn van Houleron de spoorlynne tusschn Atrecht en Duunkerke angeleyd.
1615

1612 - 1613 - 1614 - **1615** - 1616 - 1617 - 1618
't Joar **1615** is 't 15e joar in de 17e êeuwe volgenst de christelyke joartellienge.
thumb|550px|Den ''Ommeganck'' in Brussel, den 31e meie 1615,  deur Denys van Alsloot
## Gebeurtenissn
* Aartshertoginne Isabella bestelt e reekse van zes panêeln by de Broabantsche kunstschilder Denys van Alsloot over de procesje van Onze-Lieve-Vrouwe van de Zoavel, die ieder joar den 31e meie in Brussel wordt g'houdn.
## Geboorn
;moarte
* 13 - Paus Innocentius XII, geboorn Antonio Pignatelli  
## Gestorvn
;moarte
* 27 - Marguerite van Valois, keuniginne van Navarra en Vrankryk 
;meie
* 4 -  Adriaan van Roomen, Broabantschn  dokteur en wiskundign, geboorn in Leuven
1616

1613 - 1614 - 1615 - **1616** - 1617 - 1618 - 1619
't Joar **1616** is 't 16e joar in de 17e êeuwe volgenst de christelyke joartellienge.
thumb|Galilei verdedigt hem vo de Roomse inquisiesje
thumb|William Shakespeare sterft in Stratford-upon-Avon
## Gebeurtenissn
* 5 moarte - De Rooms-Katholieke Kerke verkloart dat de beweirienge van Nicolaus Copernicus dat d' eirde roend de zunne beweegt ketters is. D' inquisiesje verplicht den Italioansche weetnschapper Galileo Galilei van te stoppn met d' heliocentrische stelliengn van Copernicus te verdedign. Copernicus zyn boek *De revolutionibus orbium coelestium* (1543) komt ip den index van verboodn boekn te stoan.
## Geboorn
;januoari
* 5 - Alexander van Bournonville, Broabantsche militair in dienst van de Rooms-Duutsche keizer en keunienk van Spanje, geboorn in Brussel
* 13 - Antoinette Bourignon, Frans-Vlamsche mystica en avonturierster, geboorn in Rysel
;juni
* 28 - Lucas Franchoys de Joengern, Broabantsche kunstschilder, geboorn in Mecheln
## Gestorvn
* Raphael Coxie, Broabantsche kunstschilder, geboorn in Mecheln
* Frans Francken (I), Broabantsche kunstschilder, geboorn in Herentals
;moarte
* 3 - Matthias de Lobel, Vlamsche plantkundign, geboorn in Rysel
;meie
* 3 - William Shakespeare, Iengelsche  tonêelschryver, dichter en acteur
Wortegem-Petegem

**Wortegem-Petegem** es 'n gemêente die in 't westn van Ôost-Vloandern ligt. Der weunn apeupri 6.400 miensn.

## Dêelgemêentn
De fuuzjegemêente Wortegem-Petegem bestoat uut de dêelgemêentn Elsegem, Moregem, Petegem-an-de-Schelde, Wortegem en Ooike. Petegem en Elsegem liggn an de Schelde; Moregem, Ooike en Wortegem liggn wa mêer na 't nôord'n. E gedêelte van de vroegere gemêente Ooike ôort nu by Oudenoarde. 't Stadhuus van de fuuzjegemêente stoat in Wortegem.